**คำนำ**

จากการที่ทางโรงเรียนแก่นเท่าพัฒนศึกษา ได้รับงบประมาณสนับสนุนโครงการ To Be Number One และสถานศึกษาปลอดยาเสพติดจากเทศบาลป่ามะนาว ด้วยงบประมาณ 20,000 บาท ทางโรงเรียนได้นำงบประมาณดังกล่าวจัดฝึกอบรมเชิงปฏิบัติการให้กับนักเรียนทั้งโรงเรียน พร้อมทั้งคุณครู ในปีการศึกษา 2558 ซึ่งผลการดำเนินกิจกรรมของโครงการดังกล่าวสามารถบรรลุวัตถุประสงค์ของการดำเนินงานเกินความคาดหมายโดยนอกจากจะได้รับความรู้ สร้างเสริมจิตใต้สำนึกผู้เรียนเป็นอย่างดียิ่งแล้ว ยังสามารถผสานความร่วมมือให้ภาคีเครือข่ายภาคประชาชน หรือชุมชนเข้ามามีบทบาทให้การสนับสนุนกิจกรรมพร้อมทั้งเป็นกำลังสำคัญในการกำกับติดตาม พฤติกรรมของนักเรียนเวลาอยู่นอกเหนือจากที่เรียนหนังสือ ให้เกิดความต่อเนื่องในการดูแล ซึ่งนักเรียน ชุมชนและผู้ปกครองมีผลตอบรับความพึงพอใจต่อกิจกรรมดังกล่าวเป็นอย่างสูง

ในการนี้ทางโรงเรียนขอขอบพระคุณเทศบาลป่ามะนาวที่ได้อนุเคราะห์งบประมาณสนับสนุนโครงการดังกล่าวเป็นอย่างสูง มา ณ โอกาสนี้


ขอขอบพระคุณ

โรงเรียนแก่นเท่าพัฒนศึกษา

วันที่ 21 กรกฎาคม พ.ศ. 2559

**รายงานโครงการ To Be Number One รณรงค์ป้องกันยาเสพติดในโรงเรียน**

**ประจำปีการศึกษา 2558**



**โรงเรียนแก่นเท่าพัฒนศึกษา**

**สำนักงานเขตพื้นที่การศึกษาประถมศึกษาขอนแก่นเขต 1**

**สำนักงานคณะกรรมการการศึกษาขั้นพื้นฐาน**

**กระทรวงศึกษาธิการ**

โรงเรียนแก่นเท่าพัฒนศึกษาได้จัดกิจกรรมเข้าค่ายอบรมโครงการ To Be Number One ต้านภัยยาเสพติด โดยโครงการดังกล่าวจัดขึ้นเป็นระยะเวลา 2 วัน 1 คืนให้กับนักเรียนทุกคนในโรงเรียนร่วมกับภาคีเครือข่ายอีก 2 โรงเรียน จำนวนนักเรียนทั้งสิ้น 33 คนรวมทั้งคุณครูและผู้ปกครองนักเรียน ระหว่างวันที่ 29-30 สิงหาคม 2559

 โดยมีวิทยากรภายนอกที่มากประสบการณ์ด้านการอบรมพัฒนาเยาชนและกิจกรรมพัฒนาผู้เรียน ที่ได้รับการการฝึกอบรมและรับรองจากสำนักงานลูกเสือแห่งชาติ มาเป็นวิทยากรในงานครั้งนี้



ค่ายฝึกอบรมชี้แจงวัตถุประสงค์ แนวปฏิบัติการอยู่ร่วมกันและการดำเนินกิจกรรมในภาพรวม

 มีการประเมินผู้เรียนทั้งก่อนการอบรมและหลังสิ้นสุดการฝึกอบรมและหลังจากการผ่านการอบรมแล้วระยะเวลาหนึ่งด้วย



ผู้เข้ารับการฝึกอบรมได้พัฒนาศักยภาพตนเอง ในการแสดงออก การคิด การปรับตัว การแก้ไขปัญหาต่างๆจากสถานการณ์สมมติ การทำงานกลุ่ม การรับผิดชอบต่อหน้าที่ที่ได้รับมอบหมายทั้งจากส่วนรวมและของส่วนตน




มีการสอดแทรกความบันเทิงเสริมสาระ สนุกแบบเรียนรู้โดยที่ซึมซับด้วยกิจกรรมที่วางแผนการเอาไว้ไปโดยอัตโนมัติ บรรยากาศที่เต็มไปด้วยมิตรภาพและเป็นกัลยาณมิตร ทำให้ทุกอย่างดำเนินไปตามวัตถุประสงค์ที่ตั้งไว้



นักเรียนได้แสดงออกในเวทีสาธารณะโดยความคิดเห็นของเด็กนักเรียนเอง



วิทยากรจะคอยส่งเสริมเติมเต็มในสิ่งที่ยังไม่ชัดเจน ให้เห็นภาพที่ชัดขึ้นโดยเป็นไปในลักษณะเสริมแรงทางบวก



โดยกิจกรรมดังกล่าวตลอดระยะเวลา 2 วัน 1 คืนได้มีผู้ปกครอง ชุมชน เข้ามาให้การสนับสนุนการดำเนินกิจกรรมแบบใกล้ชิดและได้มีส่วนร่วมในการดำเนินกิจกรรมในบางช่วงจังหวะ ซึ่งได้เสียงตอบรับด้านความพึงพอใจจากบุคคลภายนอก บุคคลที่เข้าร่วมอบรมตลอดจนบุคคลที่เกี่ยวข้องทั้งหลายอย่างดียิ่งในกิจกรรมครั้งนี้

**ชื่อโครงการ   To Be Number One รณรงค์ป้องกันยาเสพติดในโรงเรียน**

**แผนงบประมาณ** การจัดการศึกษาขั้นพื้นฐาน

**ผู้รับผิดชอบโครงการ** นาภัทรพงศ์ แก้ววงษา

**หน่วยงาน** โรงเรียนแก่นเท่าพัฒนศึกษา

**ลักษณะของโครงการ** โครงการต่อเนื่อง

**ระยะเวลาดำเนินการ**      พฤษภาคม 2558 –  กันยายน 2558

------------------------------------------------------------------------------------------------------------------------

**หลักการและเหตุผล**

นโยบายของรัฐบาลปัจจุบันให้ความสำคัญต่อเยาวชน ซึ่งเป็นกลุ่มที่มีโอกาสเข้าไปเกี่ยวข้องกับยาเสพติดได้มาก โดยได้ประกาศนโยบายฟื้นฟูค่านิยมในเรื่องคุณธรรม จริยธรรม การดำรงชีวิตตามหลักปรัชญาของเศรษฐกิจพอเพียง มุ่งเน้นการจัดระเบียบลดปัจจัยเสี่ยง เช่น สถานบันเทิง/สถานบริการ ร้านเกม ร้านอินเตอร์เน็ต โต๊ะสนุ๊ก เป็นต้น รวมทั้งเสริมปัจจัยบวกสำหรับเยาวชน การพัฒนาเยาวชน เพิ่มกิจกรรมสร้างสรรค์เยาวชน เช่น การประกวดกิจกรรม การส่งเสริมสุนทรียศาสตร์ต่าง ๆ การเล่นดนตรี การเล่นกีฬาการอบรมพัฒนาคุณธรรม ครอบครัวสัมพันธ์ การสร้างเครือข่ายเยาวชน ฯลฯ

ฉะนั้น เพื่อเป็นการ สนับสนุนกิจกรรม To Be Number One ของโรงเรียนแก่นเท่าพัฒนศึกษา ให้เข้มแข็ง จึงได้จัดทำโครงการTo Be Number One รณรงค์ป้องกันยาเสพติดในโรงเรียน ขึ้น

**วัตถุประสงค์**

1.   เพื่อรณรงค์ป้องกันแก้ไขปัญหายาเสพติดในกลุ่มนักเรียน

2.   เพื่อสนับสนุนให้เยาวชนในชุมชน โรงเรียนและสถานประกอบการ จัดกิจกรรมสร้างสรรค์อย่างต่อเนื่อง

3.   เพื่อสร้างเครือข่ายและพัฒนาทักษะในการป้องกันและแก้ไขปัญหายาเสพติด

**ยุทธศาสตร์**

กิจกรรม TO BE NUMBER ONE โรงเรียนแก่นเท่าพัฒนศึกษา จัดตั้งขึ้น ตามโครงการ TO BE NUMBER ONE ซึ่งเป็นโครงการรณรงค์ป้องกันและแก้ไขปัญหายาเสพติด โดยมีทูลกระหม่อมหญิงอุบลรัตน์ราชกัญญา    สิริวัฒนาพรรณวดี เป็นองค์ประธาน ประกอบด้วย 3 ยุทธศาสตร์ ได้แก่

1. การรณรงค์ปลุกจิตสำนึกและสร้างกระแสนิยมที่เอื้อต่อการป้องกันและแก้ไขปัญหายาเสพติด

2.    การเสริมสร้างภูมิคุ้มกันทางจิตให้แก่เยาวชน

3.    การสร้างและพัฒนาเครือข่ายเพื่อการป้องกันและแก้ไขปัญหายาเสพติด

**กลุ่มเป้าหมายที่ได้รับประโยชน์**

*1. เป้าหมายด้านปริมาณ*

                   1.1 นักเรียนโรงเรียนแก่นเท่าพัฒนศึกษา ทุกระดับชั้น จำนวน 33 คน

                   1.2 ครู นักเรียนและชุมชน มีส่วนร่วมในการดำเนินโครงการ และจัดกิจกรรมต่างๆ

*2. เป้าหมายด้านคุณภาพ*

                   2.1 นักเรียนมีความรู้ความเข้าใจ โทษของสารเสพติด และเล็งเห็นประโยชน์ของการรณรงค์ต่อต้านยาเสพติด

                   2.2 นักเรียนกล้าแสดงออกในทางสร้างสรรค์ และชุมชนเห็นประโยชน์ของการทำกิจกรรม

                   2.3 นักเรียนเข้าใจบทบาทหน้าที่ของตนเอง รู้จักใช้เวลาว่างให้เป็นประโยชน์

**ผู้รับผิดชอบ**

นายภัทรพงศ์ แก้ววงษา

**หน่วยงานที่เกี่ยวข้อง**

1.    โรงเรียนแก่นเท่าพัฒนศึกษา

2.    เทศบาลตำบลป่ามะนาว

3.    โรงพยาบาลส่งเสริมสุขภาพตำบลป่ามะนาว

4.    สถานีตำรวจภูธรบ้านฝาง

**พื้นที่ดำเนินการ**

1.    โรงเรียนแก่นเท่าพัฒนศึกษา อำเภอบ้านฝาง จังหวัดขอนแก่น

2.    ชมชนในเขตพื้นที่บริการ แก่นเท่าพัฒนศึกษา

**ระยะเวลาในการดำเนินงาน**   พฤษภาคม 2558 – กันยายน 2558

**รายละเอียดการจัดกิจกรรมและงบประมาณ**

|  |  |  |
| --- | --- | --- |
| **กิจกรรม** | **ระยะเวลา(เดือน)** | **งบประมาณ** |
| **1.ขั้นเตรียมการ**  - ประชุมวางแผน  - วิเคราะห์ข้อมูล ปัญหาความต้องการจำเป็น  - หาแนวทางแก้ไข | พฤษภาคม | - |
| **2. ขั้นดำเนินการ**     2.1.จัดทำโครงการเพื่อขออนุมัติ     2.2.แต่งตั้งคณะกรรมการดำเนินการ     2.3.ประชุมคณะกรรมการดำเนินการงาน | พฤษภาคม | - |
| ***จัดทำแผนดำเนินการดังนี้*** |  |  |
| -  จัดหาอาคาร/ห้อง สำหรับจัดตั้งชมรม พร้อมทั้งตกแต่งให้เอื้อต่อการให้บริการและการจัดการเรียนรู้และกิจกรรม | พฤษภาคม-สิงหาคม | 6,000 |
|  |  |  |
| **3.จัดกิจกรรมตามโครงการ**  - กิจกรรมรณรงค์ต่อต้านยาเสพติด | มิถุนายน – กรกฎาคม | 15,000 |
| **4.  ขั้นประเมินผล**  - จากแบบสอบถาม  - จากการสังเกตพฤติกรรม  - จากการซักถาม – สอบถาม  - รายงานผลระหว่างดำเนินงานและหลังสิ้นสุดการดำเนินงาน  - รายงานโครงการฝ่ายบริหารและหน่วยงานที่เกี่ยวข้อง | ประเมินผลตามโครงการ  30 กันยายน 58 | - |

งบประมาณจากโรงเรียน จำนวน 2,000 บาท

งบประมาณสนับสนุนจากเทศบาลตำบลป่ามะนาว จำนวน 20,000 บาท

**รวมงบประมาณทั้งสิ้น จำนวน 21,000 บาท**

**(สองหมื่นหนึ่งพันบาทถ้วน)**

**การประเมินผลและรายงานผล**

          ประเมินผลจากความสำเร็จของโครงการ โดยวิธีการสังเกต การสัมภาษณ์ สอบถาม การรายงานผลโครงการ และการประเมินผลโครงการ/กิจกรรม

**ผลที่คาดว่าจะได้รับ**

1.   นักเรียนมีจิตสำนึกและเห็นความสำคัญของการรณรงค์ต่อต้านยาเสพติดทุกรูปแบบ

2.   นักเรียนมีความรู้ความเข้าใจและมีภูมิคุ้มกันทางจิตในการป้องกันปัญหายาเสพติด

3.   นักเรียนสามารถสร้างและพัฒนาเครือข่ายเพื่อการป้องกันและแก้ไขปัญหายาเสพติดได้ด้วยตนเอง

ลงชื่อ.........................................................ผู้เสนอโครงการ

(นางสาวอุมารินทร์ กองลี)

ตำแหน่ง ครู พนักงานราชการ

(ผู้ขอรับเงินอุดหนุน)

ลงชื่อ..........................................................ผู้เห็นชอบโครงการ

(นางสาวสุกานดา สร้อยพิมาย)

ตำแหน่ง ครู คศ. 1

(ผู้ขอรับเงินอุดหนุน)

ลงชื่อ............................................................ผู้อนุมัติโครงการ

(นายภานุวัฒน์ สิงห์หาญ)

ตำแหน่ง ผู้อำนวยการ ชำนาญการ

(ผู้ขอรับเงินอุดหนุน)